Kylian Mbappe er ekki ánægður hjá PSG . AFP Franski knattspyrnumaðurinn Kylian Mbappé gæti yfirgefið Frakklandsmeistara PSG á næstunni , þar sem hann er ósáttur hjá félaginu . Spænska blaðið Marca greinir frá . PSG hefur reynt að gera nýjan samning við Mbappé síðustu mánuði , en þrátt fyrir möguleika á töluverðri launahækkun hefur Mbappé ekki áhuga á að skrifa undir . Franski framherjinn er á samningi hjá PSG til 2022 , en Real Madríd hefur sýnt honum mikinn áhuga að undanförnu . Mbappé hefur verið tekinn af velli í síðustu tveimur leikjum PSG og brugðist reiður við í bæði skiptin og er félagið orðið þreytt á versnandi hegðun hans . Mbappé , sem varð heimsmeistari með Frakklandi á síðasta ári , vill komast að hjá liði sem getur unnið Meistaradeildina og þá vill hann vinna Gullknöttinn ( Ballon d'or ) .